Zayn Adam oorledeZayn Adam Eyewitness News berig dat Adam laat Sondagaand in die Grootte Schuur-hospitaal oorlede is. Volgens die Daily Voice het Adam verlede week ŉ hartaanval gehad en hy was sedertdien in die hospitaal. Hy sou die naweek by die Jazz on The Rocks-musiekfees opgetree het. Adam is in 1947 in Soutrivier in Kaapstad gebore en het op 11-jarige ouderdom begin kitaar speel. Adam het in die 1970’s naam gemaak as ŉ lid van die jazz-rock-groep Pacific Express. Die groep het bekendheid verwerf met hul liedjie Give A Little Love (video volg onderaan berig).